Fostul atacant al Lazio şi campion mondial cu Germaniei în 2014, Miroslav Klose, ar putea prelua banca tehnică a lui Lazio Roma în locul lui Mauricio Sarri, care şi-a anunţat intenţia de a demisiona, scrie DPA, potrivit Agerpres.
Klose şi-a încheiat cariera de jucător la Lazio în 2016, după ce a trecut pe la Kaiserslautern, Werder Bremen şi Bayern Munchen. Singura lui perioadă ca antrenor principal al unei echipe de seniori a fost una fără succes, la clubul austriac SCR Altach.
Antrenorul echipei Lazio Roma, Maurizio Sarri, a anunţat conducerea clubului că intenţionează să demisioneze, au declarat marţi surse apropiate grupării pentru ANSA.
Anunţul tehnicianului a venit după rezultatele slabe înregistrate în ultimele etape din Serie A, unde echipa este acum pe locul 9, dar şi după eliminarea din optimile de finală ale Ligii Campionilor.
Lazio a înregistrat luni a treia înfrângere consecutivă în campionat, 1-2 acasă cu modesta Udinese, la câteva zile după ce a pierdut în faţa lui Bayern Munchen, în Liga Campionilor.
După eşecul cu Udinese, fanii au cerut demisia lui Sarri.